**ՀԻՄՆԱՎՈՐՈՒՄ**

ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ 2017 ԹՎԱԿԱՆԻ ԴԵԿՏԵՄԲԵՐԻ 20–Ի ԹԻՎ 109-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

1. Իրավական ակտի ընդունման անհրաժեշտությունը.

Ներկայացված իրավական ակտի ընդունումը պայմանավորված է Վանաձորի համայնքապետարանի աշխատակազմի ճարտարապետության և քաղաքաշինության բաժնի պետի զեկուցագրով, որի համաձայն անհրաժեշտություն է առաջացել հիմնանորոգել Շառլ Ազնավուրի անվան մշակույթի պալատը, քանի որ տանիքի հիմնախնդիրը սպառնալիք է շենքի հետագա անվտանգ շահագործման համար:

1. Առաջարկվող կարգավորման նպատակը.

Կատարելով փոփոխություններ Վանաձոր համայնքի 2018 թվականի բյուջեում, 06 բաժնի 6-րդ խմբի 1-ին դասով նախատեսված գումարը կավելացվի 11791.0 հազար ՀՀ դրամով համաձայն նախահաշվի, որի նպատակն է հիմնանորոգել Վանաձոր համայնքի Շառլ Ազնավուրի անվան մշակույթի պալատի տանիքը՝ հետագա անվտանգ շահագործման համար:

1. Նախագծերի մշակման գործընթացում ներգրավված ինստիտուտները և անձինք.

Նախագիծը մշակվել է Վանաձորի համայնքապետարանի աշխատակազմի կողմից:

4. Ակնկալվող արդյունքը.

Փոփոխության արդյունքում ակնկալվում է Վանաձոր համայնքի Շառլ Ազնավուրի անվան մշակույթի պալատի շենքը դարձնել ավելի ամուր և անվտանգ: